सात वर्ष पहले आज के दिन 21/22 अक्टूबर 2005 को रामलीला रोड स्थित सविका कालोनी के तीन दर्जन पक्के मकान बुल्डोजर से ढहाये गये थे. इस घटना को गंभीरता से लेते हुए उच्च न्यायालय इलाहाबाद ने शासन तथा जिला प्रशासन के अधिकारियों के विरुद्ध ‘‘न्यायालय आदेश की अवमानना’’ की कार्यवाही की थी. सविका आश्रम व सविका कालोनी न्यायपालिका द्वारा निर्विवाद घोषित है फिर उस जमीन को नाजायज ढंग से हथियाने के लिए सत्ता की धमक पर नौकरशाही को गुमराह करने की चालें जली जा रही हैं. जिसके खिलाफ सविका कालोनी के वाशिंदों द्वारा सविका धर्मलाल चतुर्वेदी की अगुवाई में ‘‘कानून व्यवस्था एवं न्याय रक्षा समिति’’ बनाई गई है, जो 25 अक्टूबर से धरना-प्रदर्शन (आंदोलन) के साथ निर्माण कार्य जारी रखेगी. यह ऐलान सविका धर्मलाल चतुर्वेदी ने सविका आश्रम पर मीडिया से मुखातिब होते हुए की.